Quines entitats apareixen en aquest text?
Montserrat Llonch i Gimbernat (Girona, 1928 - Girona, 2000) fou una dibuixant, pintora i galerista catalana. Montserrat Llonch i Gimbernat va néixer a Girona el 1928, al número 11 del carrer Sant Francesc. El seu pare, originari de Saus, es va casar a Girona i va regentar el negoci de la família de la seva dona, la fleca Gimbernat del carrer Nou. Va morir quan ella tenia 13 anys, i la Montserrat, juntament amb la seva germana gran, Rosa, va haver d’ajudar a la botiga. Des de petita li agradava dibuixar i ben aviat va començar la seva formació com a pintora, amb el beneplàcit de la seva mare. A partir de 1944 assisteix al taller del pintor Joan Orihuel on va coincidir amb altres joves pintors, que anys més tard serien artistes reconeguts: Enric Marquès, Carles Vivó, Emilia Xargai, Joaquima Casas, Torres Monsó… Sis anys després va estudiar dibuix durant dos mesos amb Julio Moisés a La Escuela de Bellas Artes de San Fernando de Madrid. L’any 1955 realitzà la seva primera exposició individual a les Sales Municipals de la Rambla de Girona. El 1956 instal·là el seu estudi a sobre la fleca del carrer Minali on també va donar classes de dibuix i pintura. La seva fràgil salut va afectar la progressió de la seva carrera. Tenia greus problemes circulatoris i el 1957 li detecten una malaltia cardíaca. El 1962 li practiquen la primera intervenció quirúrgica. Durant la convalescència no deixà de pintar, però durant uns anys no va fer cap exposició individual, tot i que participà en mostres col·lectives. L’any 1981, una altra operació va representar un nou parèntesi en la seva trajectòria. Des del 1960 al 1967 va participar en totes les edicions del Concurs Provincial de la Diputació, on va ser premiada en diverses ocasions. També va obtenir dos guardons a la Biennal Nacional de Pintura de Manresa.
Montserrat Llonch i Gimbernat : artista_o_autor, Girona : Entitat_Geopolítica, Saus : Entitat_Geopolítica, Montserrat : artista_o_autor, Rosa : persona, Joan Orihuel : artista_o_autor, Enric Marquès : artista_o_autor, Emilia Xargai : artista_o_autor, Joaquima Casas : artista_o_autor, Torres Monsó : artista_o_autor, Julio Moisés : artista_o_autor, La Escuela de Bellas Artes de San Fernando : educació, Madrid : Entitat_Geopolítica, Concurs Provincial de la Diputació : esdeveniment, Biennal Nacional de Pintura : esdeveniment, Manresa : Entitat_Geopolítica, carrer Sant Francesc : ubicació, fleca Gimbernat : botigues, carrer Nou : ubicació, Carles Vivó : artista_o_autor, Sales Municipals : edifici, Rambla de Girona : ubicació, carrer Minali : ubicació